Saopštenje za medije

9. decembar 2021.

**MŽK pokreće kampanju podizanja svesti o rodno odgovornim politikama prilagođenim porodici**

Danas, 9. decembra, Mreža žena Kosova (MŽK) u partnerstvu sa Privrednom komorom i Fondom Ujedinjenih nacija za stanovništvo (UNFPA), pokrenula je kampanju za podizanje svesti o rodno odgovornim politikama prilagođenim porodici.

Ova kampanja ima za cilj da informiše građane o Direktivi Evropske unije (EU) o ravnoteži između poslovnog i privatnog života, i razlozima zašto bi je trebalo prilagoditi na Kosovu i uvesti u Zakon o radu, kao i o tome kakve koristi zaposleni kod poslodavca imaju od ovoga.

Kampanja će predstaviti ukupno 10 onlajn postova na sva tri jezika (albanski, engleski i srpski), video animaciju koja pokazuje i daje konkretne primere kako se Direktiva EU o ravnoteži između poslovnog i privatnog života može primeniti i na kraju će se takođe podeliti dva pamfleta upućena zaposlenima i poslodavcima.

Izveštaj “[Proširenje izbora kroz politike prilagođene porodici](https://womensnetwork.org/sq/publications/me-shume-zgjedhje-permes-politikave-miqesore-per-familjen/) ”, upoznaje javnost sa ovom direktivom i koristima koje svako ima od njene primene, kao i upoređuje zakone Kosova sa zakonima EU. Nalazi ovog izveštaja pomažu da se bolje razume ova direktiva i kako Kosovo treba da poboljša pravni okvir kako bi bio u skladu sa zakonima EU.

Prepoznajući važnost sprovođenja ove direktive, MŽK podstiče Vladu Kosova da uskladi zakone i politike sa Direktivom EU o ravnoteži između poslovnog i privatnog života i ohrabruje sve poslodavce da ovu Direktivu primenjuju za opšte dobro na radnom mestu uopšte i radi poboljšanja rodne perspektive na tržištu rada.

Podsećamo i da je Programom Agencije za rodnu ravnopravnost “[Program Kosova za rodnu ravnopravnost](https://abgj.rks-gov.net/assets/cms/uploads/files/Programi%20i%20Kosov%C3%ABs%20p%C3%ABr%20Barazi%20Gjinore%202020-2024%20-%20SHQIP%20-%20FINAL.pdf) ” za 2020-2024 predviđeno da do povećanja zaposlenosti žena i devojaka dolazi kada se rešava pitanje diskriminacije pri zapošljavanju, kroz izmene i dopune Zakona o radu, pri čemu se garantuje roditeljsko, porodiljsko i očinsko odsustvo, u skladu sa ovom Direktivom. Takođe, strategija MŽK-a za [Ekonomsko osnaživanje žena](https://womensnetwork.org/sq/programet/fuqizimi-ekonomik-i-grave/)  e izrađena za 2019-2022, pokazuje da je samo 20% žena registrovano kao aktivni učesnici na tržištu rada, dok je ova cifra za muškarce 65.7%.

Ova kampanja je deo inicijative „Proširenje izbora: rodno odgovorne politike prilagođene porodici za privatni sektor na Zapadnom Balkanu i Moldaviji“, a podržava je Fond Ujedinjenih nacija za stanovništvo (UNFPA) koji finansira Austrijska agencija za razvoj (ADA), operativna jedinica Austrijske agencije za saradnju.

Za više informacija, izjava ili intervjua o kampanji, kontaktirajte nas na: [media@womensnetwork.org](mailto:media@womensnetwork.org)